آمریکا بیرلشیک دؤولتلری باشقانی دونالد ترامپین آمریکا عسگرلرینین سوریه‌دن چکیلمه‌یه باشلاماسی قراریندان هر هانسی بیر گئری آددیم اولمادیغی بیلدیریلیر.
آمریکانین سی‌ان‌ان کانالین‌دا یئر آلان و آدلاری آچیقلانمایان بعضی یوکسک سویه‌لی آغ ائو یئتکیلیلرینه دایاندیریلان خبرده، ترامپین سوریه قرارینا دایر گونجل دوروم دگرلندیرمه‌سی ائدیلدی.
بؤلوجو ترور هؤرگوتو یپگ/پ‌کاکانین ایشغالی آلتین‌داکی منبج ائلچه‌سینده دونن باش وئره‌ن بومبالی سالدیرینین آردین‌دان ترامپ رهبرلیگینین داورانیشینین نه اولاجاغی دانیشیلیرکن، بعضی رسمی مقاملار سی‌ان‌ان‌ین آغ ائو خبرچیلرینه آچیقلامالار وئردی.
ترامپین، عسگرلرین سوریه‌دن چکیلمه‌یه باشلاماسی قرارین‌دا بو آنا قدر هر هانسی بیر گئری آددیم اولمادیغینی بیلدیرن مقاملار، پروسه‌نین یاخین‌دان تعقیب ائدیلدیگینی بیلدیردی.
دیگر طرف‌دن، جمهوریتچیلرین اؤنم‌لی شخصیتلرین‌دن سناتور لیندسی گراهام، سنا‌داکی بیر اوتورومدا قونویا دایر آچیقلاماسین‌دا ترامپا یوکله‌ندی.
گراهام، منبج‌ده‌کی سالدیرینی اوزرینه گؤتوردویو بیلدیریله‌ن ترور هؤرگوتو داعشین "ترامپین سوریه قرارین‌دان جسارت آلدیغینی" ساووندو.
یپگ/پ‌کاکانین ایشغالین‌داکی منبجده، دونن آمریکا عسگرلری کنترل آماجلی گزدیگی سیرادا پاتلاما میدانا گلمیشدی.
آمریکا باشقان یاردیمچیسی مایک پنس، منبجده‌کی حادثه‌دن سونرا وئردیگی ایلک آچیقلامادا سالدیرییا توخونمادان، "بیرلیکلرریمیزی ائوه گتیریریک، داعش مغلوب اولدو" دئمیشدی.
آمریکا مرکزی گوج‌لر قوموتانلیغینین (سنتکوم) آچیقلاماسین‌دا ایسه "منبجده ۱۶ ژانویه ۲۰۱۹دا یئرلی بیر توپلانتی سیراسیندا ۲ آمریکا عسگری، ساوونما باخانلیغی سیویل پرسنلی و بیر آنلاشما‌لی پرسنل اؤلدو، ۳ عسگر یارالاندی" ایفاده‌سینه یئر وئریلمیشدی.
